|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:** |  |
| Постановление на Министерския съвет за приемане на Устройствен правилник на Агенция „Пътна инфраструктура“ |
| **Становище по ред:** |  |
| **Номер и дата:** |  |
| **В отговор на №:** | 03-04-338-25/23.04.2025 г. |
| **Институция:** | Министерство на регионалното развитие и благоустройството |
| **Диспозитив:** |  |
| **Основание:** |  | от Устройствения правилник на Министерския съвет и на неговата администрация |

|  |
| --- |
| Общ коментар:За законосъобразното структуриране на администрацията е необходимо:1) при определяне на числеността е необходимо да бъдат съобразени разпоредбите на §16 от Закона за изменение и допълнение на Закона за администрацията, обн. ДВ, бр. 15 от 2012 г. и Механизма за извършване на компенсирани промени в рамките на числеността на персонала на администрацията на изпълнителната власт, одобрен с решението по т.3 от Протокол № 66 от заседанието на Съвета за административната реформа на 6 декември 2021 г. 2) при структурирането на общата администрация да бъдат съобразени разпоредбите на чл. 7 от Закона за администрацията3) при вътрешното структуриране да бъдат съобразени нормативите за численост, предвидено в Наредбата за прилагане на Класификатора на длъжностите в администрацията4) да бъде установено разпределението на работното време съгласно чл. 51 и чл. 52 от Закона за държавния служител5) да бъдат спазени указанията съгласно писмо № 02.04-231 от 14 юли 2023 г. на главния секретар на Министерския съвет до главните секретари на министерстватаОтносно раздел 1 „Проблем/проблеми за решаване“:Изложението на раздела следва да съдържа единствено информация за причини, проявления и следствия от идентифицираните проблеми. Текстовете, които представляват предложения за решение, следва да бъдат част единствено от съответния вариант за действие в Раздел 4.Предлагаме частта от описанието на раздела, отнасяща се до „служител по мрежова и информационна сигурност“ да се прецизира по две причини – не съществува законово основание за назначаване „служител по мрежова и информационна сигурност“ (Законът за администрацията не е дерогиран със специална норма) и не съществува такава длъжност в Класификатора на длъжностите в администрацията (КДА). В КДА са определени длъжностите, свързани с мрежовата сигурност - „експерт по мрежова и информационна сигурност“ в няколко степени и „специалист по мрежова и информационна сигурност“. Определянето на служител или административно звено, отговарящо за мрежовата и информационната сигурност следва бъде по отношение на служител/звено от общата или специализираната администрация на агенцията.Относно раздел 11 „Информационни източници“:Във връзка с изложението на Раздел 7 „Консултации“, предлагаме в този раздел да бъдат посочени връзки към достъпните онлайн ресурси от вече проведените обществени консултации.  |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **И.Д. ДИРЕКТОР НА ДИРЕКЦИЯ** **„КООРДИНАЦИЯ И МОДЕРНИЗАЦИЯ НА АДМИНИСТРАЦИЯТА“:****ИСКРЕН ИВАНОВ** |